
Volituse andmine kasutusrendilepingu sõlmimiseks
1. ASJAOLUD JA MENETLUSE KÄIK

Narva Linna Arenduse ja Ökonoomika Amet sõlmis AS-ga SEB Ühisliising 03.03.2004.a Kasutusrendileping nr L04101379 sõiduauto Peugeot 406 SR Executive, registreerimismärk 826 MDZ kasutamiseks.  

27.06.2007.a. seisuga jääb kasutusrendilepingu jääkmaksumus 78 495 krooni 40 senti käibemaksuga.

Seoses sellega, et nimetatud sõiduauto läbisõit seisuga 11.06.2007.a on 140 002 km, taotleb Narva Linna Arenduse ja Ökonoomika Amet sõlmida uus kasutusrendi leping sõiduauto ostmiseks ning üle anda liisinguettevõttele esimese sissemaksena sõiduauto Peugeot 406 SR Executive, registreerimismärk 826 MDZ.

Pakkumine tehti kolmele  automüügi firma pakkujale, millest valiti  välja  OÜ Kommest Auto pakkumine sõiduautole Peugeot 407 MY 06 ST Executive summas 342 926 krooni käibemaksuga. Peugeoti 406 SR tagasiostu summaks pakuti 95 000 krooni, neist 16 505 krooni arvestatakse uue auto sissemaksena, ning uue auto hind kujuneb 326 421 krooni. Uus sõiduauto võetakse kasutusrendile 5 aastaks. Kasutusrendi lepingu tingimuste kohaselt kujuneb auto jääkmaksumuseks 25%, seega reaalselt võtab kasutusrendi võtja kohustusi summas 244 816 krooni. Kuumakse suurus on ca 4 900 krooni.  

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.

Vastavalt Narva Linnavolikogu 21.06.2005.a. määrusega nr. 20/57 kinnitatud linnavara eeskirja punktile 34 alapunktile 34.2 otsustuse linnavara tasu eest soetamise kohta võtab vastu linnavalitsus vallasvara osas, mille väärtus ületab 100 000 (ükssada tuhat) krooni, kuid ei ületa 250 000 (kakssada viiskümmend tuhat) krooni. 

3. OTSUS

Lubada Narva Linna Arenduse ja Ökonoomika Ametil sõlmida kasutusrendileping uue sõiduauto ostmiseks ning üle anda liisinguettevõttele esimese sissemaksena sõiduauto Peogeot 406 SR Executive, reg.märk 826 MDZ jääkmaksumus 78 495 krooni 40 senti käibemaksuga, vastavalt kasutusrendilepingule nr L04101379.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

